Terminologia Anatomica

Terminologia Anatomica (TA) es la norma internasional per termas anatomial umana. Lo es developada par la Programa Federin Internasional sur Termas Anatomial (FIPAT, de engles Federative International Programme on Anatomical Terminology), un programa de la Federa Internasional de Asosias de Anatomistes (IFAA, de engles International Federation of Associations of Anatomists). 

 Istoria 
La edita ses de la norma pasada, Nomina Anatomica, ia es publicida en 1989. La edita prima de Terminologia Anatomica, cual ia sustitui per Nomina Anatomica, ia es developada par la Comite Federin sur Termas Anatomial (FCAT, de engles Federative Committee on Anatomical Terminology) e la IFAA en 1998. En 2011, la edita de 1998 ia es enlinia publicida par FIPAT, la susedente de FCAT. La edita prima ia conteni 7 635 termas latina.  

La edita du ia es enlinia publicida en 2019 e aprobada e adotada par la Asembla Jeneral de IFAA en 2020. La lista de eras la plu temprana es datida agosto 2021. Lo conteni 7 112 termas numerida (1-7 113, ometente 2 590), con alga termas repeteda. 

 Adota e reseta 
Un sonda en 2014 de la Asosia American de Anatomistes Clinical ia trova ce la terma prefereda de TA ia ave la frecuentia la plu alta de usa en sola 53% de la 25 termas anatomial sondada, e ia es la plu alta o du la plu alta de 92% de termas. 75% de respondores no ia conose FIPAT e TA.

En un comite a la Congresa 2022 de IFAA, un autor ia dise ce "la Terminologia Anatomica reseta jeneral no atende en cursos de termas medical," ma ia asentua sua importa. La TA no es bon fundida en otra linguas como franses. La corespondes engles es frecuente noncoerente si interpreteda como traduis de la termas latina acompaniante.

La Terminologia Anatomica intendente esclui eponimes, car on ia determina ce los "furni tota no informa anatomial sur la strutur nomida, e varia notable entre paises e cultures". En un studia de 2023 de oto eponimes jinecolojial, la terma TA ia es prefereda en du casos, e ia mostra un tende sustantial en dirije a la adota de la terma TA en tre otras, con tre termas non-TA probable per resta en usa comun. 

 Categorias de strutures anatomial 
Terminologia Anatomica es divideda en 16 capitoles grupida en sinco partes. La termas ofisial (en brasetas) es en latina.

 Parte I 

 Capitol I: Anatomia jeneral (Anatomia generalis) 
 Termas jeneral (Termini generales)
 Planos de refere (Plana referentiae)
 Linias de refere (Lineae referentiae)
 Posas de la corpo umana (Positiones corporis humani)
 Moves (Motus)
 Partes de la corpo umana (Partes corporis humani)
 Rejiones de la corpo umana (Regiones corporis humani)

 Parte II: Sistemes musculosceletal (Systemata musculoskeletalia) 

 Capitol 2: Osos (Ossa) 

 Sceleto asal (Skeleton axiale)
 Sceleto apendisal (Skeleton appendiculare)
 Osos (Ossa)
 Cranio (Cranium)
 Osos estracranial de testa (Ossa extracranialia capitis)
 Osetas oreal (Ossicula auditus)
 Dentes (Dentes)
 Cartilajes de nas (Cartilagines nasi)
 Cartilajes de orea (Cartilagines auris)
 Cartilajes de larinje (Cartilagines Laryngis)
 Colona vertebral (Columna vertebralis)
 Sceleto de torax (Skeleton thoracis)
 Osos de membro superior (Ossa membri superioris)
 Pelvis ososa (Pelvis ossea)
 Osos de membro inferior (Ossa membri inferioris)

 Capitol 3: Juntas (Juncturae) 

 Juntas de cranio (Juncturae cranii)
 Juntas de osetas oreal (Juncturae ossiculorum auditus)
 Juntas de larinje (Juncturae laryngis)
 Juntas de colona vertebral (Juncturae columnae vertebralis)
 Juntas de torax (Juncturae thoracis)
 Juntas de membro superior (Juncturae membri superioris)
 Juntas de membro inferior (Juncturae membri inferioris)

 Capitol 4: Sistem musculal (Systema musculare) 

 Parte cranial de sistem musculal (Pars cranialis systematis muscularis)
 Parte colal de sistem musculal (Pars cervicalis systematis muscularis)
 Parte dorsal de sistem musculal (Pars dorsalis systematis muscularis)
 Parte toraxal de sistem musculal (Pars thoracica systematis muscularis)
 Parte adomenal de sistem musculal (Pars abdominalis systematis muscularis)
 Parte pelvisal de sistem musculal (Pars pelvica systematis muscularis)
 Sistem musculal de membro superior (Systema musculare membri superioris)
 Sistem musculal de membro inferior (Systema musculare membri inferioris)

 Parte III: Sistemes viseral (Systemata visceralia) 

 Capitol 5: Sistem dijestal (Systema digestorium) 

 Boca (Stoma)
 Fauce (Fauces)
 Farinje (Pharynx)
 Canal dijestal (Canalis digestorius)
 Figato (Hepar)
 Vesica bilal (Vesica biliaris)
 Duto bilal estraepatal (Ductus biliares extrahepatici)
 Pancreas (Pancreas)

 Capitol 6: Sistem respiral (Systema respiratorium) 

 Nas (Nasus)
 Sinuses paranasal (Sinus paranasales)
 Larinje (Larynx)
 Arbor traceobroncal (Arbor tracheobronchialis)
 Pulmones (Pulmones)

 Capitol 7: Caveta de torax (Cavitas thoracis) 

 Caveta pleural (Cavitas pleuralis)
 Pleura (Pleura)
 Mediastino (Mediastinum)

 Capitol 8: Sistem urinal (Systema urinarium) 

 Ren (Ren)
 Ureter (Ureter)
 Vesica urinal (Vesica urinaria)
 Uretra (Urethra)

 Capitol 9: Sistemes jenital (Systemata genitalia) 

 Sistem jenital fema (Systema genitale femininum)
 Sistem jenital mas (Systema genitale masculinum)

 Capitol 10: Caveta adomenopelvisal (Cavitas abdominopelvica) 

 Caveta peritoneal (Cavitas peritonealis)
 Peritoneo (Peritoneum)
 Strutures peritoneal (Structurae peritoneales)
 Faxas viseral de caveta adomenopelvisal (Fasciae viscerales cavitatis abdominopelvicae)
 Spasio estraperitoneal (Spatium extraperitoneale)

 Parte IV: Sistemes integrante I (Systemata integrantia I) 

 Capitol 11: Glandes endocrin (Glandulae endocrinae) 

 Ipofise (Hypophysis)
 Glande pineal (Glandula pinealis)
 Glande tiroidal (Glandula thyreoidea)
 Glandes paratiroidal (Glandulae parathyreoideae)
 Glande suprarenal (Glandula suprarenalis)
 Paraganglios (Paraganglia)

 Capitol 12: Sistem cardiovascular (Systema cardiovasculare) 

 Sangue (Haema)
 Limfa (Lympha)
 Dutos (Vasa)
 Plesos vascular (Plexus vasculosi)
 Cor (Cor)
 Dutos pulmonal (Vasa pulmonalia)
 Dutos cardal (Vasa cardiaca)
 Arterias sistemal (Arteriae systemicae)
 Venas sistemal (Venae systemicae)
 Dutos limfal major (Vasa lymphatica majora)

 Capitol 13: Organos limfoide (Organa lymphoidea) 

 Organos limfoide prima (Organa lymphoidea primaria)
 Organos limfoide du (Organa lymphoidea secundaria)

 Parte V: Sistemes integrante II (Systemata integrantia II) 

 Capitol 14: Sistem nerval (Systema nervosum) 

 Sistem nerval sentral (Systema nervosum centrale)
 Sistem nerval periferial (Systema nervosum periphericum)
 Parte autonom de sistem nerval periferial (Divisio autonomica systematis nervosi peripherici)

 Capitol 15: Organos de sensas (Organa sensuum) 

 Organo olal (Organa olfactorium)
 Oio (Oculus)
 Orea (Auris)
 Organo de proba (Organum gustatorium)

 Capitol 16: Integumento comun (Integumentum commune) 

 Pel (Cutis)
 Ajuntada de pel (Adnexa cutis)
 Texeda sucutanea (Tela subcutanea)
 Seno (Mamma)
 Scalpo (Calva)

Vide ance
 Terminologia Embryologica
 Foundational Model of Anatomy
 International Morphological Terminology

Referes

Lias esterna
 Terminologia Anatomica on FIPAT site
 Terminología Anatómica en español, inglés y latín (Ed. Panamericana, versión oficial, aunque incompleta de forma gratuita).
 Japanese site at Keio University (Translation)
 Terminologia Anatomica available as an off-line outline file
 Understanding Anatomical Latin, explaining common medical/anatomical forms

Categoria:Anatomia umana
Categoria:Termas anatomial